পরিচয়: এনাম তালুকদার বরগুনার আমতলী উপজেলার ঘটখালীর বিখ্যাত তালুকদার বাড়িতে জন্মগ্রহণ করেন। বাবা প্রয়াত আবদুল আজিজ তালুকদার। এনাম তালুকদার ১৯৮৬ সালে আমতলী একে পাইলট হাইস্কুল থেকে বিজ্ঞান বিভাগে এসএসসি, ১৯৮৮ সালে একই বিভাগে আমতলী কলেজ থেকে এইচএসসি পাসের পর বাংলাদেশ ফ্লাইং একাডেমিতে ১৯৮৯ সালে ভর্তি হন। ১৯৮৯ সালে ট্রেইনি পাইলটের মাধ্যমে বৈমানিক পেশায় কর্মজীবন শুরু করেন। ১৯৯৫ সালে ক্যাডেট পাইলট এবং ১৯৯৬ সালে উচ্চতর প্রশিক্ষণের জন্য স্কটল্যান্ডের ব্রিটিশ অ্যারোস্পেস ফ্লাইং কলেজ থেকে ডিগ্রি নেন। বর্তমানে বাংলাদেশ বিমানের সর্বোচ্চ পদ ‘ক্যাপ্টেন’, সিনিয়র প্রশিক্ষক এবং প্রশাসনিক পদ হিসেবে ‘ডেপুটি চিফ অব ফ্লাইট সেফটি’ পদেও কর্মরত তিনি। এনাম তালুকদার দীর্ঘ কর্মময় জীবনে যেসব বিমান নিয়ে আকাশপথে ছিলেন তার মধ্যে উল্লেখযোগ্য হচ্ছে- Flew PA-38 single engine Aero Plane, ATP twin turboprop, Fokker-28, Airbus-310, Dc-10 and Boeing 737-800 and total flying approx, 14000hrs প্রভৃতি।